Wydverspreide sneeu vandeesweek verwagFoto: Snow Report Dit is dalk nog bietjie te vroeg om jou winterklere weg te pak, aangesien Snow Report pas bevestig het nog sneeu word vandeesweek verwag. Volgens Snow Report sal ŉ kouefront die Wes-Kaap teen laat Dinsdag of vroeg Woensdagoggend tref. Sneeu word vir Woensdagmiddag oor sentrale dele van die Wes-Kaap voorspel. “Tot en met 10cm sneeu word verwag op sekere bergreeksie in die Wes-Kaap, waaronder Matroosberg,” berig Snow Report. Die kouefront sal Woensdagaand na die Noord-Kaap beweeg. Sneeu word ook in die suidelike deel van die provinsie verwag. Groot gedeeltes van die Oos-Kaap en Lesotho kan ook Donderdag en Vrydag sneeu te wagte wees, waarna die kouefront die noord-oostelike dele van die land gaan tref. Volgens Snow Report word daar nie sneeu in KwaZulu-Natal voorspel nie, weens ŉ tekort aan vogtigheid. Sneeu word ook nie vir die ander provinsies voorspel nie, alhoewel koue weerstoestande verwag kan word.